CELEX: 62008TN0533
Language: sl
Date: 2008-12-03 00:00:00
Title: 

21.2.2009   
            
            
               SL
            
            
               Uradni list Evropske unije
            
            
               C 44/54
            
         Tožba, vložena 3. decembra 2008 – Telekomunikacja Polska SA proti Komisiji
   (Zadeva T-533/08)
   (2009/C 44/95)
   Jezik postopka: poljščina
   Stranki
   
      Tožeča stranka: Telekomunikacja Polska SA (Varšava, Poljska) (zastopniki: H. Romańczuk, M. Modzelewska de Raad in S. Hautbourg, odvetniki)
   
      Tožena stranka: Telekomunikacja Polska SA
   Predlogi tožeče stranke
   
               —
            
            
               Odločba Komisije K(2008) 4997 z dne 4. septembra 2008, s katero se od družbe Telekomunikacja Polska S.A. in vseh družb, ki jih nadzira neposredno ali posredno, zahteva, naj v skladu s členom 20(4) Uredbe Sveta št. 1/2003 (1) dopustijo preglede.
            
         
               —
            
            
               Komisiji naj se naloži plačilo stroškov postopka.
            
         Tožbeni razlogi in bistvene trditve
   Tožeča stranka predlaga razglasitev ničnosti odločbe Komisije K(2008) 4997 z dne 4. septembra 2008, s katero se od družbe Telekomunikacja Polska S.A. in vseh družb, ki jih nadzira neposredno ali posredno, v okviru postopka o domnevni uporabi praktik v sektorju elektronskih komunikacij, ki so v nasprotju s členom 82 ES, zahteva, naj v skladu s členom 20(4) Uredbe Sveta št. 1/2003 dopustijo pregled.
   Tožeča stranka v podporo tožbi navaja naslednje tožbene razloge:
   Prvič, tožeča stranka trdi, da je bila s sprejetjem izpodbijane odločbe kršena obveznost navedbe razlogov iz člena 253 ES in člena 20(4) Uredbe Sveta št. 1/2003. V tem okviru tožeča stranka Komisiji očita, da ni zadostno utemeljila trditve, da ima podatke in dokaze, na podlagi katerih bi bilo razumno domnevati, da je tožeča stranka storila očitano kršitev. Poleg tega tožeča stranka meni, da Komisija v odločbi ni dovolj natančno opredelila dejstev, ki jih je nameravala preveriti v okviru pregleda. Tožeča stranka prav tako trdi, da Komisija v izpodbijani odločbi ni izpolnila obveznosti opredeliti bistvene lastnosti kršitve, ki jo očita tožeči stranki.
   Drugič, tožeča stranka trdi, da je izpodbijana odločba v nasprotju z načelom sorazmernosti, saj po mnenju tožeče stranke Komisija ni izbrala načina izvedbe postopka, ki bi bil za tožečo stranko najmanj obremenjujoč.
   Tretjič, tožeča stranka trdi, da ji Komisija ni zagotovila pravice do obrambe, predvsem v zvezi z kršitvami, ki jih tožeča stranka glede izpodbijane odločbe navaja v prvem tožbenem razlogu. V zvezi s tem tožeča stranka trdi, da ni mogla nedvoumno opredeliti, katere praktike je preskusila Komisija, ter tako ni mogla pravilno presoditi niti, ali in v kakšnem obsegu je bil pregled utemeljen, niti svoje obveznosti, da med pregledom sodeluje s Komisijo.
   
      (1)  Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL L 1, str. 1).